b'\n_START_ARTICLE_\nAgapythidae\n_START_SECTION_\nUtseende\n_START_PARAGRAPH_\nEn liten (2,5 \xe2\x80\x93 3 mm), avlang bille, hode, bryst og dekkvinger er tydelig skilte. Oversiden er matt og fint h\xc3\xa5rete. Hodet er omtrent s\xc3\xa5 bredt som brystskjoldet, med sm\xc3\xa5, runde, utst\xc3\xa5ende fasett\xc3\xb8yne. Snuten (clypeus) er fremst\xc3\xa5ende. Antennene er omtrent s\xc3\xa5 lange som hodet og brystskjoldet til sammen, 11-leddete, perlekjedeformede, litt tykkere mot spissen. De er kledt med grove, utst\xc3\xa5ende h\xc3\xa5r. Brystskjoldet (pronotum) er litt lengre enn bredt, omtrent firkantet sett ovenfra, med en kn\xc3\xb8l midt p\xc3\xa5 hver sidekant, et par groper litt bak midten og en svakt opph\xc3\xb8yet midtlinje. Dekkvingene er litt bredere enn brystskjoldet, parallellsidige, med tydelige skuldre, tydelig lengdestripete. De har en lys flekk ved hver skulder, et par skr\xc3\xa5stilte lyse flekker n\xc3\xa6r midten og en stor lys flekk rundt s\xc3\xb8mmen i den bakerste tredjedelen. Beina er middels lange, l\xc3\xa5rene (femorae) er tykke, leggene og f\xc3\xb8ttene slanke.\n_START_SECTION_\nKilder\n_START_PARAGRAPH_\nLeschen, R.A.B., Lawrence, J.F. og Slipinski, S.A. 2005. Classification of basal Cucujoidea (Coleoptera: Polyphaga): cladistic analysis, keys and review of new families._NEWLINE_Invertebrate Systematics 19 (1): 17-73. Med tegning av A. foveicollis.'